10 moet-lees-stories: Donderdag 26 Maart 2020 | Netwerk24
26 Maart 2020 18:16
Hiermee die 10 moet-lees-storie op Donderdag 26 Maart 2020.
1. Covid-19: 'Ek kon nie regop in stort staan'
'n Suid-Afrikaner in Luxemburg wat positief vir Covid-19 getoets is, sê mense wat mor oor die staat van inperking, onderskat die onvoorspelbaarheid van dié nuwe koronavirus. Jeanne Els het met Netwerk24 gesels oor hoe die simptome jou kan plattrek.
2. Jy kan nét dan hardloop, stap of fietsry – polisie
3. Nog 'n dorp met troublomme versier
Nie lank nadat die strate van Tulbagh in die Wes-Kaap verfraai met die blomme van troues wat afgestel is nie, het dieselfde in die Paarl gebeur. Bloemiste in die Paarl-omgewing, asook dié wat die rangskikkings in Tulbagh gemaak het, het Woensdag ingespring om die ingang van 'n ouetehuis in die Paarl te versier met die blomme wat vir uitgestelde troues bedoel was
4. Past. Andries Enslin en sy gesin ingeperk in VSA
Past. Andries Enslin, wat deesdae in Austin, Texas, woon, het vandeesweek op sy Facebook-blad vertel ook hy en sy gesin is in 'n staat van inperking geplaas. Hy sê dis sy "droom" dat mense voortaan hul bydraes aan die kerk net aanlyn sal maak.
5. 'Keer dat korona massamoord pleeg'
Die nasionale inperking weens die Covid-19-pandemie is die absolute minimum van wat nou nodig is, het prof. Howard Phillips, 'n geskiedkundige en kenner van die 1918-griep waardeur 6% van die SA bevolking uitgewis is, aan Murray La Vita gesê.
6. Moenie meer koop as wat jy nodig het
Leë rakke en lang rye by kruidenierswinkels was die afgelope week 'n algemene gesig namate mense paniekaankope voor die staat van inperking begin doen het. Pick n Pay het Woensdag, slegs twee dae voor die staat van inperking begin, 'n video op sosiale media gedeel om mense aan te moedig om twee keer te dink voordat hulle paniekaankope doen.
7. Invoerder wil só help met mediese gesigmaskers
8. Takealot bly oop, maar net vir kos en toiletware
9. LUISTER: Covid-19 – Inperking kán verleng word
Die ingrypende inperkingsmaatreëls teen Covid-19 is moontlik nié genoeg om die pandemie in Suid-Afrika te stuit nie. Dr. Angelique Coetzee, voorsitter van die SuidAfrikaanse Mediese Vereniging, sê die volgende drie weke is kritiek.